The Osmonds

The Osmonds er en amerikansk popgruppe som ved oppstarten i Ogden, Utah, USA i 1958 besto av Osmond-brødrene Alan (født 22. juni 1949), Wayne (født 28. august 1951), Merrill (født 30. april 1953) og Jay (født 2. mars 1955) som en Barbershop-kvartett. De ble ansatt som fast innslag på kveldene i Disneyland i 1962. Senere samme år opptrådte de på riksdekkende fjernsyn på The Andy Williams Show, og dukket jevnlig opp der frem til programmet ble lagt ned i 1967. Da flyttet de til The Jerry Lewis Show, med Jerry Lewis, og opptrådte der frem til 1969.

Gruppen ble en kvintett da den yngre broren Donny (født 9. desember 1957) ble med i 1963. De endret da gradvis stil til mer konvensjonell popmusikk. Debutalbumet Osmonds kom i 1970 på MGM Records (plateselskap som ble startet av Metro-Goldwyn-Mayer) med singelen «One Bad Apple (Don't Spoil the Whole Bunch)» som holdt førsteplassen på de amerikanske salgslistene i fem uker. De fikk en rekke hits videre ut over 1970-tallet.

 Referanser 

 Eksterne lenker 



Kategori:Guttegrupper
Kategori:Popgrupper fra USA
Kategori:Band etablert i 1958
Kategori:1958 i Utah